**Од 5-8 разреда - РУСКИ ЈЕЗИК**

**Основне школе «Краљ Петар I - Ослободилац», Корбевац**

**Предметни наставник: ДАНИЈЕЛА ТРАЈКОВИЋ**

5. -8. РАЗРЕД

Током школске године ученици се оцењују формативно и

сумативно.

Формативне оцене резултат су редовног праћења и процене

напредовања ученика у остваривању прописаних исхода и стандарда

постигнућа. Записују се у дневнику у оквиру активности и у

педагошкој документацији наставника. Овим видом оцењивања

вреднује се ангажовање ученика на часовима у групним облицима

рада и активностима у пару, учествовање у пројектним задацима,

мотивисаност, редовно доношење прибора, редовна израда домаћих

задатака, однос према раду.

Сумативно оцењивање врши се кроз усмене и писмене провере.

Писмене провере се раде после сваке завршене тематске области ( 3

до 4 пута у току полугодишта). При сумативном оцењивању (било

да је усмено или писмено) задаци и вежбања се рангирају по

нивоима постигнућа (основни, средњи и напредни) и води се рачуна

о њиховој заступљености.

Усмена провера знања

Одличан (5) – Ученик треба да :

- Самостално разуме општи смисао, информације из текстова

различите тематике примерених узрасту.

- На једноставан начин и укратко излаже на задату тему или

резимира краћи текст (прочитан или одслушан), делимично

користећи и језичка средства која се у њему појављују.

- Самостално описује догађаје и активности.

- Разуме кратко и једноставно монолошко излагање на узрасно

адекватне и блиске теме.

- Познаје и/или самостално користи граматичке елементе и

конструкције, укључујући и најчешће изузетке, као и основне

начине творбе и флексије именица, глагола, придева, прилога.

- Користи велики број лексичких елемената који се односе на теме и

ситуације из његовог непосредног искуства.

- Саставља краће текстове од неколико повезаних реченица о себи,

друштвеном и природном окружењу, аспектима приватног и

школског живота.

- Активно учествује у различитим облицима рада на часу, редовно

ради домаће задатке.

Врло добар (4) – Ученик треба да:

- Разуме општи смисао и информације из текстова различите

тематике примерених узрасту.

- Уз мању помоћ излаже на задату тему и резимира краћи текст

(прочитан или одслушан).

- Уз мању помоћ описује догађаје и активности користећи

једноставна усвојена језичка средства.

- Разуме кратко и једноставно монолошко излагање на узрасно

адекватне и блиске теме.

- Делимично познаје и/или користи граматичке елементе и

конструкције. Делимично познаје начине творбе и флексије

именица, глагола, придева, прилога.

- Користи ограничен број лексичких елемената који се односе на

теме и ситуације из његовог непосредног искуства.

- Уз мању помоћ саставља кратке текстове од неколико повезаних

реченица о себи, друштвеном и природном окружењу, аспектима

приватног и школског живота.

- Активно учествује у различитим облицима рада на часу, редовно

ради домаће задатке.

Добар (3) – Ученик треба да:

- Разуме значење најфреквентнијих речи, фраза и других основних

лексичких елемената у оквиру једноставних, кратких текстова и

усмених исказа.

- Најједноставнијим језичким средствима, уз употребу увежбаних

фраза, именује и описује људе и ствари из свог непосредног

окружења или везане за прочитани текст или сумени исказ.

- Познаје и/ или користи основне граматичке елементе и

конструкције.

- Уз већу помоћ саставља краће текстове о себи и окружењу.

- Користи ограничен број лексичких елемената који се односе на

теме и ситуације из његовог окружења.

- Уз подстицају учествује у различитим облицима рада на часу и

ради већину задатака.

Довољан (2) – Ученик треба да:

- Разуме значење најфреквентнијих речи, фраза и других основних

лексичких елемената у оквиру једноставних, кратких, јасно

контекстуализованих усмених исказа.

- Уз помоћ чита наглас краткe и једноставне текстове (показујући да

прати њихов општи смисао).

- Уз већу помоћ именује основне лексичке елементе који се односе

на обрађене теме.

- Уз већи подстицају чествује у активностима на часу. Има

одговоран однос према раду (редовно ради већину домаћих задатака,

води белешке на часу, носи прибор).

Оцењивање писмених провера врши се на основу скале бодовања

(могућа су мања одступања у зависности од сложености тематске

области која се проверава):

одличан (5) - - 80% - 100%

врло добар (4) - - 60% - 80%

добар (3) - - 40% - 60%

довољан (2) - - 20% - 40%

недовољан (1) - - 0% -20%

Закључна оцена утврђује се на крају првог и другог полугодишта

на основу свих појединачних оцена унетих у дневник од почетка школске године.